钦定古今图书集成/明伦汇编/闺媛典/第363卷 > 王彦龄妻舒氏
## 钦定古今图书集成/明伦汇编/闺媛典/第363卷 > 王彦龄妻舒氏

按《词话》：王齐叟字彦龄，任侠有声，爱唱《望江南》词。娶
舒氏女，亦工篇章。以使酒忤翁，逐之，竟致离绝。而夫
妇之好，元无乖戾。舒在父母家，一日行池上，怀其夫，
作《点绛唇》曲云：“独自临流，兴来强把阑杆凭。旧愁新
恨，耗却年时兴。鹭散鱼潜，烟敛风初定。波心静。照人
如镜，少个人儿影。”